Diari Oficial de la Generalitat Valenciana


Sumari del DOGV 9269, del 02-02-2022 (2022/751)

Extracte de la Resolució de 24 de gener de 2022, del rector de la Universitat Politècnica de València, per la qual es convoca la sisena edició del concurs «START UPV Campus d'Alcoi», per al 2022.
---------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9269

Data del DOGV
:   02-02-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/751


Data del document
:   25-01-2022

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 24 de gener de 2022, del rector de la Universitat Politècnica de València, per la qual es convoca la sisena edició del concurs «START UPV Campus d'Alcoi», per al 2022. [2022/751]  
BDNS (identif.): 608228.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions   
https://www.infosubvenciones.es/bdnstrans/GE/es/convocatoria/608228  
  
Primer. Beneficiaris  
Podran participar-hi:  
Emprenedors amb potencial d'innovació que siguen titulats exalumnes del campus d'Alcoi de la UPV o estudiants universitaris que cursen estudis de grau, màster universitari, doctorat o títols propis en el campus d'Alcoi de la UPV.  
Es podrà participar de forma individual o col·lectiva. En cas que la candidatura es presente per un grup d'emprenedors, almenys un haurà de pertànyer a la UPV campus d'Alcoi.  
No podran presentar-se al concurs els projectes o empreses premiats amb el primer o segon premi de les edicions anteriors del concurs Start UPV campus d'Alcoi en qualsevol de les categories especificades en la convocatòria.  
No poden presentar-se a la convocatòria les empreses promogudes per personal de la UPV a partir de l'activitat de recerca universitària de la UPV (empreses derivades de la UPV).  
  
Segon. Finalitat  
L'objectiu d'aquesta convocatòria és premiar i reconèixer les millors iniciatives emprenedores amb idees de negoci atenent al seu creixement, caràcter innovador, estratègia empresarial, aportació a l'entorn i incentivar la utilització de l'espai d'emprenedoria Start UPV del campus d'Alcoi amb l'objecte d'afavorir el desenvolupament de nous projectes empresarials susceptibles de convertir-se en empresa, impulsar la creació d'equips emprenedors multidisciplinaris així com la de sinergies entre els diferents projectes situats en l'Espai Emprenedor.  
  
  
Tercer. Bases reguladores  
Disponibles en www.ideas.upv.es i en www.epsa.upv.es.  
  
Quart. Import  
La present convocatòria es finançarà amb càrrec a la partida pressupostària 017715911 422 40691 per un import màxim de 2.500 - (dos mil cinc-cents euros) amb càrrec a l'oficina gestora d'Ideas UPV aplicables a l'exercici 2022.  
S'estableixen 6 premis amb dotacions que oscil·len entre els 200 i els 800 euros, segons s'especifica en les bases reguladores del procediment.  
La dotació econòmica dels premis estarà subjecta a la corresponent retenció que estableix la normativa vigent.  
  
Cinqué. Termini de presentació de sol·licituds  
Comença a partir de l'endemà de la publicació d'aquest extracte en el Diari Oficial de la Generalitat Valenciana i finalitza l'11 de març de 2022.  
  
València, 25 de gener de 2022.- El rector: José E. Capilla Romá.